NUMATOMO TEISINIO REGULIAVIMO POVEIKIO VERTINIMO PAŽYMA 

Projekto pavadinimas	Lietuvos Respublikos hidrometeorologijos įstatymo projektas.


Projekto rengėjas	Lietuvos Respublikos aplinkos ministerija.


Projekto tikslas	Projekto tikslas – nustatyti hidrologinės, meteorologinės ir klimatologinės veiklos vykdymo ir valdymo, prisitaikymui prie klimato kaitos reikalingos informacijos rinkimo ir teikimo teisinius pagrindus.		Lietuvos Respublikoje nėra teisės akto, išsamiai reglamentuojančio su hidrologijos ir meteorologijos veikla susijusių teisinių santykių visumos, todėl neįmanoma efektyviai užtikrinti racionalaus valstybės institucijų ir kitų subjektų resursų naudojimo hidrometeorologinei veiklai. Tai riboja valstybės galimybes sumažinti nepalankių hidrometeorologinių reiškinių nulemiamus nuostolius šalies ekonomikai.


Siūlomo projekto poveikio įvertinimas (teigiamos ir (ar) neigiamos pasekmės)


Poveikis aplinkai	Numatomos teigiamos pasekmės, nes įstatyme esančios nuostatos užtikrina sistemingą hidrologinių, meteorologinių ir klimatologinių duomenų rinkimą ir analizę, būtiną ir aplinkosauginių reikalavimų vykdymo kontrolei atlikti.


Poveikis valstybės finansams	Įstatymui įgyvendinti papildomo Lietuvos Respublikos valstybės biudžeto finansavimo nereikės. Koordinuojant atskirų valstybinių, privačių ir nevyriausybinių subjektų vykdomą hidrometeorologinę veiklą bus galima racionaliau naudoti Lietuvos Respublikos valstybės biudžeto lėšas, naudoti gaunamą hidrometeorologinę informaciją platesnio vartotojų rato poreikiams tenkinti.	Priėmus šį įstatymą, pagerės šalies gyventojų, valstybės ir savivaldybių institucijų ir įstaigų, verslo subjektų aprūpinimas juos dominančia hidrometeorologine informacija, bus sudarytos galimybės mažinti nuostolius, kuriuos gali sukelti nepalankūs hidrometeorologiniai reiškiniai.


Poveikis administracinei naštai	Hidrometeorologijos įstatymo projektas gali padidinti administracinę naštą valstybės institucijoms ir (ar) įstaigoms ir privatiems subjektams dėl naujų įpareigojimų teikti duomenis apie hidrologinius ir meteorologinius įrenginius. Taip pat savivaldybėms – rengti ir įgyvendinti vietos prisitaikymo prie klimato kaitos planus. Be to, įstatymu reglamentuojama, kad atitinkami subjektai reguliariai teiktų informaciją apie hidrologinių ir meteorologinių reiškinių sukeltus padarinius, kas gali pareikalauti papildomų išteklių.		


Poveikis klimato kaitai	Tiesioginis poveikis klimato kaitai nenumatomas, tačiau turi teigiamą poveikį klimato kaitos valdymui, nes numato sistemingą klimato kaitos poveikio vertinimą, duomenų rinkimą bei prognozių sudarymą, kas leis tiksliau nustatyti ekstremalių hidrometeorologinių reiškinių padarinius ir imtis veiksmingų prisitaikymo prie klimato kaitos priemonių.


Kita svarbi informacija			Lietuvos Respublikos hidrometeorologijos įstatymo projektas parengtas įgyvendinant priemonę Nr. 6.1.14: „Parengti ir priimti Hidrometeorologijos įstatymo projektą, reglamentuojantį institucijų teises ir pareigas hidrometeorologijos srityje, siekiant efektyviau rinkti duomenis ir juos panaudoti prisitaikymo prie klimato kaitos politikai formuoti ir kitoms viešosios politikos reikmėms“, patvirtintą Lietuvos Respublikos Vyriausybės 2021 m. kovo 10 d. nutarimu Nr. 155 „Dėl Aštuonioliktosios Lietuvos Respublikos Vyriausybės programos nuostatų įgyvendinimo plano patvirtinimo“.




Vardas ir pavardė	Marilė Kosaitė
Pareigos	Klimato politikos grupės vyr. specialistė
Institucija (padalinys)	Lietuvos Respublikos aplinkos ministerijos Klimato politikos grupė
Telefono numeris ir elektroninio pašto adresas	+370 687 96504, marile.kosaite@am.lt

